ભાવનગર શહેર અને જિલ્લાના વિકાસમાં અત્યંત મહત્વના એવા અલંગના શીપ રી-સાયકલીંગ વ્યવસાયને અવાંતર હેતુથી પર્યાવરણના નામે તોડી પાડવા માટે આંતરરાષ્ટ્રીય કક્ષાએ સક્રિય બનેલા કેટલાંક તત્વો દ્વારા અલંગમાં ભાંગવા માટે આવતા જહાજોમાં પર્યાવરણને નુકસાન થાય તેવી વસ્તુઓ અને જોખમી કચરો હોવાની બીનજરૃરી અને વાહીયાત ફરીયાદ ઉભી કરી, આવી ફરીયાદના દબાણના ઓઠા તળે આ ઉદ્યોગને નિષ્પ્રાણ બનાવવા વ્યવસ્થિત કાર્યવાહી કરવામાં આવે છે તેને વખોડી કાઢતા ધારાશાસ્ત્રી અક્ષય ઓઝાએ રાજ્ય સરકારને એક પત્ર પાઠવી આ પ્રકારની બીનજરૃરી ફરિયાદો અને અફવાઓ ફેલાવતા તત્વો સંબંધે સંપુર્ણ માહિતી મેળવી અને અલંગના જહાજોને ભાંગવાના વ્યવસાયને કોઈપણ પ્રકારે અટકાવવા જે પ્રયત્નો કરવામાં આવે છે તે પ્રયત્નોને અટકાવવા તથા અલંગ શીપ રી-સાયકલીંગ વ્યવસાયનાં હકારાત્મક પરીણામો અને પરીસ્થિતી વ્યાપક રીતે પ્રસિધ્ધીમાં મુકવા માટે માંગણી કરેલી છે.